cyanic-selkie/wikianc huggingface dataset:
Venezuela
Século XXI
O 4 de febreiro de 1992 Hugo Chávez lidera unha rebelión militar e executa un intento de golpe de estado contra o presidente Carlos Andrés Pérez (decenas de persoas morren nese intento). O intento falla e Chávez é apresado. Con todo, a partir deste momento Chávez comezará a gozar dunha gran popularidade e en 1998 é elixido presidente por maioría de votos, contando co apoio do partido fundado por el, Movemento V República (MVR), e unha alianza popular chamada "Polo Patriótico", conformado polos partidos esquerdistas como Patria Para Todos, Partido Comunista de Venezuela e, nun primeiro momento Movemento ao Socialismo (MAIS), aínda que este último actualmente pertence á oposición.
No seguinte ano sucede a traxedia do Estado Vargas o 15 de decembro de 1999, e ese mesmo día aprobaríase a nova Constitución, que cambiaría de nome o país, de "República de Venezuela" para "República Bolivariana de Venezuela".
En 2002 comezaron grandes protestas na súa contra, debido á aprobación dunha serie de 47 leis a través dun decreto habilitante, que segundo o goberno tiñan como obxectivo promover unha nova reforma agraria, beneficiar os campesiños e os pescadores artesanais e reactivar miles de hectáreas de terras ociosas nas mans de grandes latifundistas, aínda que o maior de todos eles era o mesmo Estado venezolano. A oposición alegaba que as leis prexudicaban os empresarios e os gandeiros e guiaban o país a un modelo de goberno "castrocomunista".
O 11 de abril do 2002 consumouse un golpe de estado contra Chávez, que o derrocou por tres días. Ese mesmo día aconteceu un dos feitos violentos máis relevantes da historia contemporánea, o masacre de 14 persoas, oito opositores e seis oficialistas, na cidade de Caracas-. O dirixente de Fedecámaras (Cámara de comerciantes) Pedro Carmona asume o poder á marxe de toda medida constitucional, e aproveita xunto a outro grupo de persoas de disolver o Tribunal Supremo de Xustiza, os ministerios, a Asemblea Nacional e en xeral a Constitución, o cal lle deixaba pleno poder para gobernar a nación, feito que ata dentro da oposición xerou críticas debido ao seu forte contido ditatorial. Isto mina rapidamente a imaxe do goberno, perde o apoio dos militares, e Chávez é restituído o 14 de abril, grazas a unha reacción cívico-militar contra o goberno de Carmona.
Nese mesmo ano realizouse un paro xeral, sendo o terceiro feito pola oposición, chamado polos sectores afíns ao presidente Hugo Chávez "Sabotaxe petroleira" ou "Golpe petroleiro"; os opositores denominárono "Paro Cívico Nacional", que inicialmente pedía un Referendo consultivo para aprobar ou desaprobar a xestión de Hugo Chávez, e despois pedía a súa renuncia. Durante o seu transcurso quedou afectada Petróleos de Venezuela (PDVSA), a compañía estatal de petróleo e alicerce da economía venezolana, con perdas estimadas de entre os quince e vinte mil millóns de dólares para o país, así como perdas humanas causadas por accidentes, debido ao manexo persoal da gasolina e polo entorpecemento da área do transporte público e privado. O goberno acusaba os traballadores petroleiros de conspiraren e realizar sabotaxes nesta; despídense máis de 15.000 de traballadores de PDVSA e son acusados de "conspiradores", "traidores á patria" e "tecnócratas". No lapso que durou a folga xeral, as manifestacións de opositores e oficialistas, que sucedían todos os días e as canles de televisión privadas suspenderon a súa programación habitual e deixaron de emitir publicidade, para transmitir os incidentes da folga, que durou dous meses, desde decembro de 2002 ata principios de febreiro de 2003.
O referendo para destituír a Chávez foi requirido pola oposición desde 2002, cando miles de persoas esixen a renuncia de Chávez mediante manifestacións, e se pide a realización dun referendo revogatorio (elemento que foi introducido na nova constitución). O referendo foi realizado finalmente no 2004 e nel Chávez foi ratificado, véxase Referendo presidencial de 2004.
O 4 de decembro do 2005 celebráronse as eleccións lexislativas, nas cales os partidos que apoiaban ao presidente Chávez obtiveron a totalidade de escanos no parlamento ao se retiraren da contenda a maioría de candidatos da oposición, acusándoas de fraudulentas e de non garantiren o voto secreto.
O 3 de decembro de 2006 foron as eleccións presidenciais no país, onde Hugo Chávez foi reelixido como Presidente Constitucional da República para o período 2007-2013 con máis do 63% de votos a favor.
O 10 de xaneiro de 2007 foi a toma de posesión do Presidente Chávez perante a Asemblea Nacional ademais a imposición da banda presidencial e da chave da arca onde se garda a Acta da Independencia da Nación de 1811, para o período que foi reelecto.
O 23 de xaneiro de 2019 o opositor Juan Guaidó, presidente da Asemblea Nacional, autoproclámase presidente tras declarar ilexítimo a Maduro unha semana antes, co apoio dos EEUU (como xa fora avisado ) e o Brasil, creando de facto un golpe de estado. A situación desembocou neste feito despois do illamento internacional e bloqueo económico capitaneado polos EEUU e o recente ascenso de Jair Bolsonaro á presidencia do Brasil. A situación foise complicando ó longo de febreiro, e en principios de marzo produciuse o incendio de camións de axuda na fronteira con Colombia e a falta de electricidade durante varios días no país, con acusación mutuas entre goberno e oposición e os seus apoios.
Estados
Venezuela é subdividida en 23 estados, un distrito federal e unha dependencia federal.
Entidades federais de Venezuela
miniatura|Parque nacional Canaima, Bolívar, Venezuela
Xeografía
300px|miniatura|Cayo Crasqui, Los Roques, Venezuela. O clima da Venezuela é tropical e normalmente quente e húmido, porén nas terras montañosas no sur do país é máis moderado.
Economía
A economía venezolana pasou, despois da primeira guerra mundial, dunha economía esencialmente agrícola a unha economía centrada na produción e exportación de petróleo. É esta a actividade que continúa a dominar, sendo responsable de case un terzo do PIB, de preto do 80% das partidas de exportación e de máis da metade do financiamento da administración pública. Os responsábeis venezolanos estiman que o PIB medrou o 2,7% no 2001. Unha forte suba nos prezos internacionais de petróleo alimentou a economía, despois da grave recesión de 1999.
A pesar diso, un sector non petrolífero relativamente fraco e evasións de capital - e unha caída temporal nos prezos do petróleo - prexudicaron a recuperación. No comezo de 2002, o goberno alterou o réxime de taxas de xuro dun réxime indexado para un sistema de flutuación libre, o que causou que o bolívar se depreciase de modo significativo.
Demografía
O pobo venezolano inclui unha rica combinación de heranzas. Aos amerindios orixinais e aos españois e africanos que se lles xuntaron despois da conquista española, vagas de imigrazón durante o século XX trouxeron cantidades apreciábeis de italianos, portugueses, árabes, alemáns e outros, provenientes dos países limítrofes da América do Sur. Preto de 85% da poboación vive nas áreas urbanas do norte do país. En canto que case metade da área terrestre da Venezuela queda ao sur do río Orinoco, esta rexión contén apenas o 5% da poboación.
A lingua nacional e oficial é o castelán, mais existen tamén numerosas linguas indíxenas, así como as introducidas polos inmigrantes. O 86 % da poboación identifícase como católica. Outras igrexas, en especial, a protestante, compoñen o restante.
Gastronomía de Venezuela
Entre os pratos típicos están os tequeños, as cachapas, as arepas ou o asado negro.
Ardaña, Carballo
Santa María de Ardaña é unha parroquia que se localiza no sur do concello de Carballo na comarca de Bergantiños. Segundo o IGE de 2019 tiña 641 habitantes (316 homes e 325 mulleres), distribuídos en 14 entidades de poboación, o que supón unha diminución en relación ao ano 1999 cando tiña 785 habitantes. Segundo o IGE en 2004 tiña 734 habitantes (370 homes e 364 mulleres).
Xeografía
Ardaña ocupa un fértil val moi próximo ao núcleo urbano de Carballo. Encóntrase no primeiro tramo da recta de Rus.
Patrimonio
Na parroquia atópase unha das casas nobres máis antigas do concello: o pazo de Gontade.
Ademais, no monte da Peniqueira hai unha mámoa duns vinte metros de diámetro e duns dous de altura.
Linda Thomas-Greenfield
Traxectoria
Antes de traballar no sector público, Thomas-Greenfield ensinou ciencias políticas na Bucknell University. Traballou na Oficina de Poboación, Migración e Refuxio (2004-2006), como Embaixadora dos Estados Unidos en Nixeria (2008-12) e como Directora Xeral do servizo diplomático estadounidense (United States Foreign Service) (2012-2013). Durante o seu mandato como Embaixadora en Nixeria, a súa correspondencia foi atacada por Wikileaks. Nun dos correos, Thomas-Greenfield propuña que se axuizase ao político liberiano e criminal de guerra Charles Ghankay Taylor nos Estados Unidos.
Sarria (homónimos)
Co topónimo Sarria podemos referirnos a:
Club Deportivo Izarra
O Club Deportivo Izarra é un club de fútbol de España da cidade de Estella-Lizarra, en Navarra. Fundado en 1924, actualmente xoga na Segunda División B.
Historia
O Izarra foi creado no ano 1924, e o seu primeiro ascenso á Terceira División española prodúcese en 1944, xogando a maior parte da década de 1950 e 1960 nesa categoría. O equipo regresou a esa división na 1983-84, e tras terminar primeiro de grupo en 1989-90 consegue ascender á Segunda División B.
Tras permanecer só unha tempada na división de bronce, ascende ao ano seguinte tras terminar segundo no grupo navarro-rioxano. Desde 1992 ata 1998 a cidade de Estella contou co seu equipo en Segunda B, e o seu maior logro foi alcanzar unha sexta posición nas tempadas 1992-93 e 1996-97. A última vez que o equipo estivo na terceira categoría foi en 1999-2000, ao terminar en última posición.
Izarra estivo en Terceira desde entón, con tempadas irregulares que lle levaron a cultivar ata un descenso a Rexional en 2004-05, onde só xogou un ano. Ao recobrar a categoría, o equipo mellorou os seus resultados deportivos. Izarra terminou en dúas tempadas consecutivas como campión do Grupo XV, e cultivou o seu ascenso a Segunda B na tempada 2008-09, ao vencer na promoción á SD Noja na fase final.
Na tempada 2009-10 non consegue a permanencia e volta un ano despois do ascenso á Terceira División ao quedar 18º. Na tempada 2010-11 remata en segunda posición pero non supera a fase de ascenso. Na tempada 2011-12, repite subcampionato con 90 puntos e 103 goles e volve disputar o playoff. Logo de eliminar a Utebo, Sariñena e Tenisca volta a Segunda B.
Xogadores
Tempada 2009/10 en 2ª B
Héctor de Miguel
Héctor de Miguel Martín, anteriormente coñecido como Quequé, nado en Salamanca o 6 de xaneiro de 1977, é un humorista e presentador de televisión español.
Traxectoria
Nado en Salamanca, deuse a coñecer en 1998, cando gañou o Imaginarock. Pouco despois presentou no Café Principal o seu espectáculo Directamente. Na radio colaborou co programa de Cadena 100 A media tarde e posteriormente presentou e dirixiu Puerto Latino en Cadena Dial Salamanca.
En televisión comezou na canle local de Salamanca colaborando no programa En escena para dar o salto á televisión nacional co segundo Certamen de monólogos de El Club de la Comedia, que conseguiu gañar. A partir de entón tamén realizou teatro vinculado aos monólogos como 5hombres.com e Noches de Cómicos. En televisión foi membro do equipo artístico de La corriente alterna, Splunge, La Noche… con Fuentes y Cía e Noche Hache.
Palamós
miniatura|300px|Palamós desde a praia de Sant Antoni de Calonge Palamós é un municipio da Costa Brava pertencente á provincia de Xirona e á comarca do Baix Empordà (Cataluña, España) considerado como unha vila. O seu porto comercial é o terceiro de Cataluña tras o de Barcelona e Tarragona.
Historia
As primeiras referencias do asentamento humano en Palamós atópanse no dolmen de Montagut (2500-1500 aC). e os posteriores restos dun poboado ibérico na Praia do Castell.
En 1277, Pedro II o Grande, encarga a compra do castelo de Sant Esteve, construído sobre restos románicos, e inicia deste xeito o desenvolvemento dun novo núcleo de poboación, alentado en 1279 coa concesión dos privilexios descritos na Carta Pobra e a creación dun mercado semanal.
En 1543 os ataques da escuadra turca de Barbarosa fan caer a Vila de Palamós ocasionando unha gran catástrofe na poboación. Desa época, data unha bula papal, concedida para permitir a recuperación de Palamós.
A peste arrasou a cidade en 1652 e foi a orixe do voto de peregrinar unha vez ao ano ata a ermida de Bell-lloc datada do século XIII.
Comunicacións
Palamós é atravesado pola C-31, que o comunica coas localidades veciñas de Castell d'Aro e Palafrugell así como Xirona, a capital da provincia. Carece de comunicación por ferrocarril, estando a estación máis próxima en Flaçà, Caldes de Malavella ou Xirona.
Bandeira da Illa de Man
A illa tamén ten unha bandeira civil. Estoutra foi autorizada por vez primeira o 27 de agosto de 1971. Outra bandeira manesa é a que representa o Tynwald, o Parlamento da illa, que ondea nos edificios lexislativos dende 1971.
Carlos Vázquez
O nome de Carlos Vázquez pode referirse a:
Larissa Latynina
miniatura|dereita|Larysa Latynina.
Larisa Semyonovna Latynina, nada en Khersón (Ucraína) o 27 de decembro de 1934, foi unha ximnasta soviética.
Traxectoria
Competiu nos Xogos Olímpicos de Melbourne 1956, Roma 1960 e Toquio 1964. Obtivo un total de 18 medallas olímpicas, 9 de ouro, 5 de prata e 4 de bronce, cas cales ostentou a marca de máis medallas olímpicas ata o ano 2012, no que o nadador Michael Phelps a superou ao gañar a súa décimo novena medalla nos Xogos Olímpicos de Londres 2012. Retirouse no ano 1966 para pasar a formar parte do equipo técnico do equipo nacional de ximnasia da Unión Soviética
Igrexa de När
A igrexa de När (sueco: Närs kyrka) é unha igrexa medieval luterana en När, na illa sueca de Gotland, pertencente á diocese de Visby.
Historia e arquitectura
Externamente a igrexa ten dous portais decorados con esculturas de pedra na súa fachada sur. Internamente está dividida por dúas columnas centrais. Entre o mobiliario, a pía bautismal románica é a peza máis antiga. Foi realizada polo escultor coñecido como Hegvald e os seus relieves representan motivos relixiosos. A igrexa tamén ten unha cruz triunfal medieval. A meirande parte do resto do mobiliario é dos séculos XVII e XVIII. Nunha das lychgates que conducen ao edificio hai unha tumba decorada do ano 1322.
Dimensión
A dimensión ten un significado matemático moi amplo, e polo tanto consta dunha pluralidade de definicións, dependendo do sentido adecuado en cada caso.
Dimensión dun espazo vectorial
Un espazo vectorial sobre un corpo K dise que ten dimensión n se existe unha base de cardinal n. Nun espazo vectorial, todas as bases teñen o mesmo cardinal, o que fai da dimensión o primeiro invariante da álxebra lineal. O espazo vectorial trivial {0} ten como dimensión 0 porque o conxunto baleiro é a súa base: unha combinación de cero vector dá o vector nulo.
Festa do Esquecemento
Décimo Xunio Bruto atravesa o río Limia.|miniatura Batalla entre castrexos e romanos.|miniatura Lexionario.|miniatura A Festa do Esquecemento, organizada pola Asociación Cultural Civitas Limicorum, é un evento festivo de recreación histórica, celebrado ininterrompidamente desde o ano 2001 na localidade de Xinzo, que lembra a chegada das lexións romanas comandadas por Décimo Xuño Bruto até a marxe esquerda do río Limia. Un dos seus promotores iniciais foi Miro Cerredelo.
O denominación da festa, “Esquecemento”, débese a que as tropas romanas, por mor do singular lugar en que debían cruzar o río Limia, creron acharse perante o lendario río Lethes, o río do Esquecemento, que facía esmorecer todas as lembranzas de quen o atravesase. Ante esta crenza e dificultade, Décimo Xuño Bruto, para que as lexións continuasen avanzando, viuse obrigado a cruzar o río empuñando o estandarte das aguias de Roma e a chamar polo seu nome a cada soldado desde a outra marxe para demostrar que a súa crenza era mera superstición.
Dimensión
Dimensión dun espazo vectorial
Intuitivamente falando, a dimensión dun espazo vectorial dinos cantos elementos necesitamos para poder expresar calquera elemento do espazo en termos das combinacións lineais dos primeiros, i.e., cantos elementos do espazo necesitamos para poder expresar todos os elementos do espazo como sumas de múltiplos destes elementos.
Festa do Esquecemento
Festa do Esquecemento 2011
Algunhas das actividades desenvolvidas na Festa do Esquecemento 2011 :
Superpoboación
dereita|miniatura|315px|Mapa da densidade de poboación mundial por países. miniatura|dereita|315px|Áreas con altas taxas de densidade de poboación, calculado en [[1994.]] A superpoboación é un fenómeno que se produce cando unha elevada densidade de poboación provoca un empeoramento da contorna, unha diminución na calidade de vida ou situacións de fame e conflitos. Xeralmente este termo refírese á relación entre a poboación humana e o medio ambiente. Tamén se pode aplicar a calquera outra especie que alcance niveis críticos no seu número de individuos.
Dimensión
Dimensión topolóxica
Máis formalmente escrito, un obxecto ten dimensión topolóxica m cando calquera recubrimento dese obxecto, ten como mínimo unha dimensión topolóxica = m 1 (establecendo de xeito previo que o punto ten dimensión topolóxica = 0).
Superpoboación
A superpoboación provén da superación por unha especie animal dos límites de sostibilidade do biótopo que habita. Isto é, unha especie demanda máis alimento, produce máis residuos e esixe máis espazo do que o biótopo pode darlle ou aceptar sen sacrificar o futuro doutras especies que habitan nel. A superpoboación non é tanto unha cuestión de espazo, como de limitación de recursos, e sobre todo, como consecuencia directa, de extinción das especies que cohabitan a rexión superpoboada coa especie humana. Estímase que preto dun 99,9% de todas as especies que xurdiron no planeta extinguíronse por unha ou outra causa, ademais de que sen estas extincións a especie humana nunca tivese chegado a ocupar todos os ecosistemas terrestres do planeta.
Dimensión
Dimensión topolóxica
Aínda máis formalmente: a definición para conxuntos con dimensión topolóxica 0 queda como segue: dise que un conxunto F ten dimensión topolóxica 0, DT(F)=0 se e só se para todo x pertencente a F e calquera conxunto aberto O (para a topoloxía relativa de F) que conteña a x, existe un aberto V tal que x pertence a V que está incluído en O e a fronteira de V coa intersección a F é baleira.
Superpoboación
A superpoboación pode resultar dun incremento de nacementos, unha diminución da mortalidade debido aos avances médicos, un aumento da inmigración ou por un bioma insostible e esgotamento de recursos. É posible que en áreas de escasa densidade de poboación se dea superpoboación porque a área en cuestión non poida soster tanta poboación.
Dimensión
Dimensión de Hausdorff-Besicovitch
Esta dimensión é comunmente confundible coa entropía de Kolmógorov ou a dimensión de Minkowski Bouligand. A dimensión de Hausdorff-Besicovitch obtense como un punto de punto de inflexión do valor da potencia elixida na lonxitude de Hausdorff cando esta pasa de ser infinita a ser nula. A lonxitude de Hausdorff é a suma do diámetro topolóxico elevado a unha potencia "s" dun recubrimento enteiro do obxecto a partir de contornas ou cubrimentos de diámetro delta ou menor a este do propio obxecto.
Brad Wanamaker
Bradley Daniel Wanamaker, nado o 25 de xullo de 1989 en Filadelfia, Pensilvania, é un xogador estadounidense de baloncesto profesional.
Traxectoria profesional
O 2 de xullo de 2018, Wanamaker asinou un contrato dun ano cos Boston Celtics da National Basketball Association (NBA). Fixo o seu debut na NBA o 16 de outubro de 2018, facendo dous puntos e un rebote na vitoria por 107-85 contra os Philadelphia 76ers.
O 23 de novembro de 2020, Wanamaker asinou cos Golden State Warriors.
O 25 de marzo de 2021, Wanamaker foi traspasado ós Charlotte Hornets xunto a unha elección da segunda rolda do Draft de 2022, a cambio dunha elección da segunda rolda do Draft de 2025.
O 6 de outubro de 2021, Wanamaker asinou cos Indiana Pacers. O 27 de decembro de 2021, foi cortado polos Pacers.
O 29 de decembro de 2021, Wanamaker asinou un contrato de dez días cos Washington Wizards.
Dimensión
A entropía de Kolmogorov
É unha dimensión obtida para facilidade de cálculos como o cociente logarítmico entre o número de homotecias internas atopadas nun obxecto por transformación, e a inversa da razón desa homotecia. É tamén chamada Box Counting Dimension e ten unha definición máis intuitiva pero máis larga respecto diso.
Xubrei, Codeseda, A Estrada
Xubrei é un lugar da parroquia de Codeseda no concello pontevedrés da Estrada na comarca de Tabeirós - Terra de Montes. Tiña 41 habitantes no ano 2011 segundo datos do INE e do IGE, dos cales 18 eran homes e 23 mulleres. Iso supón unha diminución da poboación respecto a 1999 cando tiña 49 habitantes (23 homes e 26 mulleres).
Dimensión
A entropía de Kolmogorov
É deste xeito que os obxectos euclidianos diferenciables vense cunha correspondencia no seu valor dimensional topolóxica, de Box Counting e de H.B.
Isto non resulta cos fractais, que son definidos por Benoît Mandelbrot como:
Finalmente sabemos que existen casos de fractais que non se apegan a esta definición; unha desas é a curva do Diaño, a cal é un fractal derivado do conxunto de Cantor.
Superpoboación
O concepto de superpoboación baséase no principio de que todo territorio ten unha determinada capacidade de carga, a que vén determinada pola cantidade de recursos dispoñibles, e pola taxa de renovación destes. A poboación de calquera especie alcanzará o seu nivel óptimo cando esta sexa igual á capacidade de carga. Se a poboación aumenta por sobre a capacidade de carga, haberá sobrepoboación, e por conseguinte os recursos (especialmente os alimentos) non alcanzarán para todos os habitantes da poboación, producíndose a morte por inanición destes.
Daniel Plaza
Daniel Plaza Montero, nado o 3 de xullo de 1966 en Barcelona, Cataluña, é un antigo marchista e corredor español.
Comezou a destacar no europeo júnior de Cottbus de 1985, onde gañou medalla de bronce. Nos Xogos Mediterráneos de Latakia de 1987 tamén foi terceiro, e máis tarde sería segundo nos de Atenas de 1991, do mesmo xeito que subcampión europeo nos de Split de 1990. Volveu terminar terceiro nos mundiais de Toquio en 1991, aínda que foi descualificado. Foi campión olímpico nos xogos de Barcelona 92 na camiñada de 20 km, converténdose no primeiro español en gañar unha medalla de ouro en atletismo. Nos mundiais de 1993 en Stuttgart conseguiría unha vez máis bronce.
Plaza resultou positivo nunha proba antidopaxe dun esteroide chamado nandrolona logo dos campionatos españois de 1996, pero negou habelo tomado. Reclamou que o resultado do examén debíase a un prolongado sexo oral coa súa esposa embarazada (as mulleres embarazadas poden producir o esteroide).
A fins de 1997 foille dada a súa sentenza: dous anos de sanción sen competir. El e outro corredor, David Martínez, foron acusados de usar a substancia prohibida que aumenta a masa muscular e o rendemento deportivo, e ambos impugnaron as sancións.
En 1998 a Federación Internacional de Atletismo (IAAF) rehabilitou para competir a Praza logo da súa sanción por dopaxe. A pesar de que dera positivo no control realizado en xuño de 1996, foille autorizado participar nos Xogos Olímpicos que se celebrarían ese ano en Atlanta, dado que en contraanálisis realizados posteriormente non se detectaron restos de nandrolona. Con todo, logo de toda a presión á que estivera sometido, Praza atopábase moi lonxe da forma óptima.
Tardou dez anos, pero en xullo de 2004 gañou o caso en cuestión para limpar o seu nome pola prohibición polas drogas. a Corte Suprema de España atopouno inocente despois de que tomase acción legal logo dunha sanción de dous anos imposta polo Comité Español de Disciplina Deportiva.
Resultou negativo en exames posteriores da droga que tarda normalmente 3 meses en desaparecer do sistema.
Linguas kuki-chin
As linguas kuki-chin forman unha rama da familia lingüística sino-tibetana. Fálanse en Myanmar, a India e Bangladés.
División
Hai 5 subgrupos da rama lingüística kuki-chin:
Fontenlo
O topónimo galego Fontenlo pode referirse a:
Universidade de Pensilvania
A Universidade de Pensilvania (University of Pennsylvania, Penn ou UPenn) é unha universidade privada da Ivy League localizada en Filadelfia, Pensilvania. A universidade afirma que foi fundada en 1740 Princeton's library presents another diplomatically-phrased view. e é un dos nove colonial colleges creados antes da declaración de independencia dos Estados Unidos de América. Benjamin Franklin, fundador e primeiro presidente de Penn, defendía un programa educativo que formaba líderes en comercio, goberno e servizo público, semellante a un currículo moderno en artes liberais cunha perspectiva práctica.
Penn ten unha produción científica moi alta e lidera nas disciplinas de negocios, dereito, medicina, educación, artes, humanidades, ciencias sociais, negocios, arquitectura e enxeñaría. Entre as súas escolas e facultades atópanse a Wharton Business School e a Escola de Medicina Perelman, a facultade de medicina máis antiga dos Estados Unidos. A "One University Policy" ("Política dunha universidade") de Penn permite o alumnado matricularse en clases de calquera das doce escolas da universidade.
Inge Lehmann
Inge Lehmann, nada en Copenhague o 13 de maio de 1888 e finada ibídem o 21 de febreiro de 1993, foi unha sismóloga e xeofísica dinamarquesa. En 1936, descubriu que a Terra ten un núcleo interno sólido dentro dun núcleo externo fluído. Antes diso, os científicos crían que o núcleo da Terra era unha única esfera derretida. Porén, os sismólogos non eran quen de explicar as medidas das ondas sísmicas dos terremotos, que eran inconsistentes coa súa teoría. Lehmann analizou as medidas das ondas sísmicas, e chegou á conclusión de que a Terra tiña un núcleo sólido interno. Outros sismólogos puxeron a proba a súa teoría e aceptaron a explicación de Lehmann.
Rally de Galicia Histórico
O Rally de Galicia Histórico foi unha proba de rally de vehículos históricos que se disputou anualmente na localidade de Melide e arredores de 2009 a 2012. Estaba organizada pola Escudería Melide MotorSport e era puntuable para o Campionato de España de Rally para Vehículos Históricos tanto na modalidade de velocidade como na de regularidade.
O vencedor das catro edicións disputadas foi o piloto melidense Jesús Ferreiro.
2009
A Escudería Melide MotorSport organizou a primeira edición en 2009, que discorría polos concellos de Melide, Sobrado, Santiso e Toques. Inscribíronse 41 pilotos, entre os que destacaban o campión de Europa e nove veces campión de España Antonio Zanini, Antonio Sainz, irmán de Carlos Sainz, ou Jesús Ferreiro, campión de España de históricos en 2007 e nado en Melide. Ernesto Rumbo conduciu o coche 000, con Luís Moya de copiloto, mentres que Zanini e Pedro García conducían o 00 e Txus Jaio o coche 0. Finalmente Jesús Ferreiro, xunto co seu copiloto Roberto Lorenzo e conducindo un Ford Escort MK1, foi o gañador final do rally, seguido por Manuel Muniente e con Sainz terceiro.
2010
Na segunda edición do rally, en setembro de 2010, destacaban as presenzas de Sergio Vallejo a bordo dun Ford Escort RS 2000 MK1, Antonio Sainz nun Ford Escort RRS ou o exfutbolista Santiago Cañizares cun Alpine A-110. Pero a vitoria volveu ser para Jesús Ferreiro, quen debido aos problemas dos seus rivais, rematou con case cinco minutos de vantaxe sobre o Opel Ascona do segundo, Javier García. Completou o podio Antonio Sainz.
2011
esquerda|miniatura|[[Porsche 911 de Jesús Ferreiro na edición de 2012.]] A edición de 2011 contou entre os inscritos co exministro Miguel Arias Cañete, con Peitos, de novo con Cañizares e con Manuel Senra co seu Peugeot 309 como un dos "coches 0", pero o protagonista volveu ser Ferreiro, que esta vez cun Porsche 911 Carrera RS 3.0 venceu en todos os tramos excepto o último, sacándolle case dous minutos ao asturiano Juanjo Ordiales, segundo, mentres que Antonio Sainz volveu ser terceiro.
2013
miniatura|[[Audi Quattro de Manuel Antonio Gómez, na edición de 2012.]] En 2013 o rally suspendeuse debido á falta de apoio financeiro.
Carlos Vázquez González
O nome de Carlos Vázquez González pode referirse a:
Bouza Maior, Igrexafeita, San Sadurniño
Bouza Maior é un lugar da parroquia de Igrexafeita no concello coruñés de San Sadurniño, na comarca de Ferrol. Segundo o IGE, en 2011 tiña 8 habitantes (5 homes e 3 mulleres).
San Xes da Peroxa, A Peroxa
Patrimonio
Nesta parroquia está o castelo da Peroxa. Coa pedra da torre da homenaxe foi construída a actual igrexa parroquial a comezos do século XX.
Chachoengsao
Chachoengsao (en ฉะเชิงเทรา) é unha poboación (thesaban mueang) da zona central de Tailandia, capital da Provincia Chachoengsao, a uns 50 km ao leste de Bangkok. Áchase na ribeira do río Bang Pakong. Ocupa os tambon de Na Mueang e parte de Ban Mai, Bang Tin Pet, Wang Takhian e Sothon, do distrito de Chachoengsao. No 2006 tiña unha poboación de 60.893.
Coto de Lamas, Lamas de Moreira, A Fonsagrada
Coto de Lamas é un lugar da parroquia de Lamas de Moreira, no concello lugués da Fonsagrada, na comarca da Fonsagrada. Segundo o IGE, en 2015 tiña 12 habitantes (6 homes e 6 mulleres).
Toponimia
O orónimo provén do latín, e indica un lugar con lama ou lodo.
Artes, Carballo
San Xurxo de Artes é unha parroquia que se localiza no sur do concello de Carballo na comarca de Bergantiños. Segundo o IGE, no 2019 a súa poboación descendera ata os 586 habitantes, sendo 272 homes e 314 mulleres. Segundo o padrón municipal de 2004 tiña 685 habitantes (343 homes e 342 mulleres), distribuídos en 25 entidades de poboación, o que supón unha diminución en relación ao ano 1999 cando tiña 686 habitantes.
Patrimonio
Nos lindes da parroquia está o pazo de Vilardefrancos. O edificio mantén a súa estrutura orixinal en bo estado de conservación. Preto do pazo podemos atopar un espectacular exemplar de carballo.
De interese son tamén o pazo das Pallas e a igrexa barroca de San Xurxo.
Sábese da existencia da Moa Zapateira, unha mámoa localizada no casarío do Vilar.
Antonio García Varela
Antonio García Varela, nado no Carballiño o 8 de agosto de 1875 e finado en Madrid o 30 de agosto de 1942, foi un científico galego.
Traxectoria
Fillo dun avogado, fixo o bacharelato en Ourense e estudou ciencias naturais nas universidades de Santiago de Compostela, Salamanca e Madrid. Discípulo de Ignacio Bolívar Urrutia, en 1895 foi destinado á Estación de Bioloxía Mariña de Santander. Especializado en entomoloxía, especializouse nos hemípteros da familia dos redúvidos nos Museos de Ciencias de París e Berlín e doutorouse coa tese Redúvidos africanos.
En 1905 obtivo a cátedra de ciencias naturais da Universidade de Santiago de Compostela, onde transformou o Gabinete de Historia Natural en museo. En 1909 constituíu e Santiago unha delegación da Real Sociedade Española de Historia Natural, encargada de organizar coleccións de historia natural de Galicia. En 1919 obtivo a cátedra de fisioloxía vexetal da Universidade Central de Madrid, e dedicouse á botánica. Formou parte da Junta para a Ampliación de Estudos e tamén foi conservador do Museo de Ciencias Naturais de Madrid. En 1925 presidiu a Real Sociedade Española de Historia Natural e en 1930 foi nomeado director do Real Jardín Botánico de Madrid en substitución do seu mestre Ignacio Bolívar Urrutia, cargo que mantivo até 1937.
O golpe de Estado do 18 de xullo de 1936 sorprendeuno en Madrid, cidade que se negou a abandonar. En 1938 foi elixido académico da Real Academia de Ciencias Exactas, Físicas e Naturais. Morreu en 1942 sen ter tomado posesión. Tamén era membro da Societé Entomologique de France, da Societé Botanique de France e numerario da Academie International d'Histoire des Sciences.
Mathieu Debuchy
Mathieu Debuchy, nado o 28 de xullo de 1985 en Fretin, é un futbolista francés. Xoga de lateral dereito e o seu club actual é o AS Saint-Étienne.
Club
Debuchy comezou a súa carreira no club da súa cidade natal, o Union Sportive Frétin, antes de fichar polo Lille OSC ós oito anos. Tras pasar dez anos na canteira do Lille, foi ascendido ó primeiro equipo antes do parón de inverno da tempada 2003-04. Fixo o seu debut coma profesional e coma titular no primeiro equipo o 30 de xaneiro de 2004 nun partido de liga contra o FC Metz.
O 4 de xaneiro de 2013, Debuchy fichou polo Newcastle United FC inglés, a cambio de 5.5 millóns de libras. Asinou un contrato de 5 anos e medio, ata o verán de 2018. Fixo o seu debut co Newcastle o 12 de xaneiro de 2013 contra o Norwich City.
Selección
O 5 de agosto de 2010, Debuchy foi chamado por primeira vez coa selección francesa para disputar un amigable contra a selección noruega o 11 de agosto de 2010. Anotou o seu primeiro gol coa selección o 27 de maio de 2012 contra Islandia.
Foi incluído tamén no equipo da selección francesa para a disputa da Eurocopa de Polonia/Ucraína de 2012.
Museo Imperial da Guerra
O Museo Imperial da Guerra (Imperial War Museum en inglés) é o museo militar británico. Creouse logo da primeira guerra mundial en 1917.
Orixinalmente situado no Crystal Palace en Sydenham Hill, o museo abriu as súas portas en 1920. En 1924 o museo foi trasladado ao Instituto Imperial en South Kensington e, finalmente, en 1936, o museo adquiriu un local permanente onde antes se atopaba o Hospital Real de Bethlem en Southwark. Durante 1970 o museo comezou a expandirse cara a outras sedes.
As coleccións do museo inclúen arquivos de documentos persoais e oficiais, fotografías, material cinematográfico, gravacións de historia oral, unha ampla biblioteca, unha colección de arte e vehículos e avións militares.
Atópase distribuído en diversas instalacións en Inglaterra, tres das cales atópanse en Londres: 200px|dereita|miniatura|HMS Belfast
900px|centre|miniatura|Vista do interior do Museo Imperial da Guerra de Londres
Daniel Theis
Daniel Theis, nado o 4 de abril de 1992 en Salzgitter, Baixa Saxonia, é un xogador alemán de baloncesto profesional que xoga nos Indiana Pacers da National Basketball Association (NBA).
Traxectoria profesional
O 20 de xullo de 2017, Theis asinou un contrato cos Boston Celtics da National Basketball Association (NBA). Fixo o seu debut na NBA o 18 de outubro de 2017 contra os Milwaukee Bucks.
O 25 de marzo de 2021, Theis foi traspasado ós Chicago Bulls nun traspaso entre tres equipos no que tamén participaron os Washington Wizards.
O 7 de agosto de 2021, Theis foi traspasado ós Houston Rockets.
O 10 de febreiro de 2022, Theis foi traspasado de novo ós Boston Celtics, a cambio de Bruno Fernando, Enes Kanter Freedom e Dennis Schröder.
Alberto Juantorena
miniatura|dereita|Alberto Juantorena, á dereita, nos Campionatos do Mundo de Atletismo, Osaka 2007.
Daniel Theis
Traxectoria profesional
O 9 de xullo de 2022, Theis foi traspasado xunto a Aaron Nesmith, Nik Stauskas, Malik Fitts, Juwan Morgan, e unha elección da primeira rolda do Draft de 2023 ós Indiana Pacers a cambio de Malcolm Brogdon.
Alberto Juantorena
Alberto Juantorena Danger, nado en Santiago de Cuba o 3 de decembro de 1950, é un atleta cubano especialista nas probas de 400 e 800 metros, que se proclamou campión olímpico de ambas as distancias nos Xogos de Montreal 1976, algo que ninguén conseguira antes. Recibía o alcume de "O Cabalo".
Traxectoria
Empezou no deporte xogando ao baloncesto, deporte no que destacaba pola súa grande altura (1'88), ata que foi descuberto en 1971 polo adestrador polaco de atletismo Zygmunt Zabierzowski, quen lle convenceu para empezar a correr.
Só un ano máis tarde participou nos Xogos Olímpicos de Múnic 1972, onde foi eliminado nas semifinais dos 400 metros. Nos anos seguintes comezou a cultivar éxitos en diferentes competicións. Gañou o ouro nos Xogos Mundiais Universitarios de Moscova en 1973, e a prata nos Xogos Panamericanos de Cidade de México en 1975, sempre na proba de 400 metros.
Non empezou a correr en serio nos 800 metros ata 1976, o ano dos Xogos Olímpicos de Montreal. En Montreal era un dos favoritos para gañar o ouro nos 400 metros, pero ninguén contaba con el para a vitoria nos 800 metros. Nesta proba os grandes favoritos eran o belga Ivo Van Damme e o estadounidense Rick Wolhutter, vixente plusmarquista mundial. Juantorena sorprendeulles a ambos e gañou a medalla de ouro cunha nova marca do mundo de 1:43,50; Van Damme foi prata e Wolhutter bronce.
Era o primeiro atleta na historia que facía o dobrete nos 400 e os 800 metros nuns Xogos Olímpicos, algo que ninguén volveu a repetir. Normalmente considerábase que os 400 e os 800 metros eran dúas probas incompatibles ao máis alto nivel, pois a primeira era basicamente de velocidade e a segunda de mediofondo. Juantorena demostrou que era posible ser o mellor do mundo en ambas ao mesmo tempo.
Nos Xogos Panamericanos de San Juan de Porto Rico en 1979 só conseguiu ser segundo nas súas dúas probas. Nos Xogos Olímpicos de Moscova 1980 non participou nos 800 metros por considerar que non tiña moitas opcións nesta proba. Aspiraba ao triunfo nos 400 metros, pero non logrou pasar da 4ª praza con 45,09. A súa última gran competición internacional foron os Mundiais de Helsinqui de 1983, onde tras pasar a primeira rolda dos 800 metros, sufriu unha lesión nun pé e non puido seguir competindo.
Tras a súa retirada do atletismo desempeñou diferente cargos vinculados a deporte en Cuba. Actualmente é Viceministro de Deportes e presidente da Federación Cubana de Atletismo.
Bud Spencer
Carlo Pedersoli, nado en Nápoles o 31 de outubro de 1929 e finado o 27 de xuño de 2016, máis coñecido como Bud Spencer foi un actor, nadador e xogador de wáter-polo italiano. Os seus fillos son Giuseppe (1961), Christine (1962) e Diamante (1972).
Traxectoria
Na súa mocidade foi campión italiano de natación, competindo con Italia nas olimpíadas de 1952 e 1956. Iniciouse como actor en Quo Vadis, facendo de garda do imperio romano. Obtivo un grande éxito como parella de Terence Hill nos Spaghetti Westerns.
Está licenciado en Dereito e fala seis linguas.
Colleitaron o seu primeiro grande éxito con Chamábanlle Trindade, filme do ano 1970 que exemplificaba o camiño artístico polo que logo decorrería a súa carreira. Cine de humor con curiosos finais a base de golpes, e cunha dualidade nas personaxes baseada na forza expeditiva e acción directa de Bud fronte ao audaz e manipulador Terence.
Cambiou o seu nome polo de Bud Spencer en 1967 porque lle gustaba Spencer Tracy e a cervexa de marca "Bud". Aínda que existen outras teorías posibles para o cambio de nome.
Bud Spencer tamén é autor das cancións dalgunha das películas onde participa como actor.
Prost Grand Prix
Prost Grand Prix foi un equipo de Fórmula Un propiedade e administrado polo ex campión do mundo Alain Prost. O equipo participou en cinco tempadas entre e.
Compra de Ligier
Alain Prost completou a compra do equipo Ligier a principios de 1997, e inmediatamente cambiou o nome a Prost. Anunciaron un contrato exclusivo con motores Peugeot para o ano 1998, pero o equipo continuou cos motores Mugen-Honda previstos por Ligier para. Como non había tempo antes da tempada de deseñar e construír un coche novo, o equipo utilizou o Ligier JS45 deseñado por Loïc Bigois e cambioulle o nome a Prost JS45. Os podios en Brasil (terceiro) e España (segundo) de Olivier Panis prometían moito, pero o francés estrelouse con forza a alta velocidade no Canadá, rompendo as dúas pernas.
Co seu primeiro piloto obrigado a perderse gran parte da tempada, Prost tivo problemas cos novatos Jarno Trulli e Shinji Nakano ata o regreso de Panis no Gran Premio de Luxemburgo. Houbo escintileos, en Austria, Trulli liderou durante gran parte da carreira antes de que o seu motor explotara, e no Gran Premio de Alemaña logrou o cuarto lugar, para terminar Panis logrou un punto, no seu regreso en Luxemburgo. polo que Prost non perdeu o tempo e renovou a ambos para unha nova tempada.
O campión do mundo de 1997 Jacques Villeneuve comentou posteriormente que no ano que logrou o título, considerara a Panis como unha especie de ameaza. Se Panis competira o ano completo, Prost podía moi ben gañar unha carreira. Logo dun prometedor 1997, as cousas tomaron un xiro a peor nas seguintes tempadas. Panis fora o máis rápido en España, e marchaba xusto detrás de Villeneuve, en Arxentina cando o seu coche avariouse, tamén estivo preto de gañar no Canadá. miniatura|left | 275px | Olivier Panis pilotando para o equipo Prost Grand Prix en Montreal en 1998.
Problemas e declive
Logo de graves problemas co cambio durante as probas, o equipo case non chegou a carreira de inicio da tempada, o seu coche aínda tiña que pasar unha proba de choque. Chegaron ao Gran Premio de Australia, pero a tempada resultou ser un fracaso. Só o sexto posto de Trulli en Spa permitiu ao equipo quedar último na táboa de posicións. 1999 viu unha mellora, obtiveron varios puntos e unha segunda posición de Trulli en Nürburgring.
Ás veces, o coche parecía verdadeiramente competitivo con grandes tempos de cualificación. Con todo, os resultados a miúdo non se materializaban. En Magny-Cours Panis comezou en terceiro lugar, pero non foi capaz de capitalizar e terminou fóra dos puntos. Trulli tiña contrato para o ano 2000, pero a relativa falta de éxito do equipo permitiulle marchar a Jordan. Panis abandonou e pasou a converterse en probador de McLaren.
Loita pola supervivencia
En o equipo comezou a súa gran caída. O veterano piloto Jean Alesi, ex compañeiro de equipo de Prost en Ferrari en, asinou co equipo. O equipo tamén contratou ao novato campión da F3000 Nick Heidfeld para o ano 2000.
Malia unha aliñación de pilotos prometedores, Prost terminou último no campionato de construtores, non lograron anotar un só punto durante a tempada. Heidfeld foi descualificado do Gran Premio de Europa en Nürburgring por ter o seu coche dous quilos de peso menos do legal. No Gran Premio de Austria os seus dous pilotos estreláronse un contra o outro, quedando ambos fóra da carreira. A relación entre Prost e Peugeot rematou.
miniatura| right|[[Jean Alesi pilotando para Prost durante ]]
En 2001 os coches correron con motores marca Acer - Ferrari. A tempada comezou con Alesi e o expiloto de Minardi Gastón Mazzacane, pero logo de catro carreiras, este último foi apartado do equipo e substituído por Luciano Burti de Jaguar, que a súa vez fora substituído en Jaguar por Pedro de la Rosa. Alesi foi moi consistente, terminando todas as carreiras, de cando en vez nos puntos, a máis notable en Canadá cando o fixo un par de donuts e logo de saír do coche, guindou o seu casco á multitude. Foi o seu mellor resultado co equipo. Alesi marchou logo do Gran Premio de Alemaña. Na súa última carreira con Prost, Alesi anotou outro punto para o campionato nesa carreira de desgaste. De feito, o primeiro inicio da carreira estivo marcado porque Burti saíu lanzado polo aire logo de chocar a gran velocidade contra a parte posterior do Ferrari de Michael Schumacher. Alesi trasladouse a Jordan Grand Prix para o resto do ano, e foi substituído por Heinz-Harald Frentzen, quen fora despedido de Jordan logo de Silverstone.
En Bélxica, Frentzen clasificouse nunha sorprendente cuarta posición da grella logo de facer a súa primeira e única volta en seco xusto antes de que comezara chover, pero desperdiciouna cando detívose na volta de formación inicial, na primeira das tres bandeiras vermellas. A terceira provocou un gran demora, logo dun gran choque na parte máis rápida do circuíto que involucrou a Burti e o Jaguar de Eddie Irvine. Burti foi evacuado fóra do circuíto en helicóptero. En Monza, o piloto de F3000 Tomáš Enge converteuse no quinto piloto en pilotar para o equipo en 2001. Non lograrían máis puntos ese ano.
Ao final da tempada, comezou a especulación sobre o destino do equipo en vista das crecentes débedas. Finalmente, a principios de 2002 o equipo foi a creba, xusto antes do inicio da tempada. Prost fora incapaz de reunir o patrocinio suficiente para manter o equipo en marcha. Profundamente ferido polo episodio, Prost describiuno como un desastre para Francia. Frentzen tiña a esperanza de quedar, pero terminou en Arrows. O equipo nunca logrou substituír o diñeiro que Gauloises deixou de fornecer cando retiraron o seu patrocinio ao final do ano 2000.
Infrutuosa entrada de Phoenix Finance na F1
Un consorcio liderado por Phoenix Finance, dirixido por Charles Nickerson, un amigo de Tom Walkinshaw de Arrows, comprou os activos do equipo, na crenza de que, xunto coa compra dos vellos activos de Arrows, especificamente os motores, lograría un posto para a tempada. Pero, a FIA considerou o consorcio como un novo participante (suxeito a unha tarifa de entrada) e o proxecto non seguiu adiante.
Resultados completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
* o motor 2000-spec Ferrari levaba a marca Acer.
Igrexa de Näs
A igrexa de Näs (sueco: Näs kyrka) é unha igrexa medieval luterana en Näs, na illa sueca de Gotland, pertencente á diocese de Visby.
Historia e arquitectura
A igrexa de Näs foi construída a mediados do século XIII e permanece na súa maior parte inalterada dende entón. O interior cambiou durante unha restauración feita en 1910, e segundo a tradición a tore orixinalmente era máis alta (aínda que nada semella indicar que este feito sexa certo). Porén. poucos dos mobles orixinais sobreviviron. O retablo data do ano 1692 e foi feito en Burgsvik, mentres que o púlpito é de mediados do século XVIII. A cruz triunfal é unha copia dun crucifixo medieval, pero poucos fragmentos do orixinal sobreviven no Museo de Gotland en Visby. Na sancristía hai fragmentos dunha tumba medieval almacenados cunha imaxe que posiblemente represente a un bispo.